TITLE มั่นใจผลงานครึ่งหลังปี 64 ฟื้น พร้อมขนโปรเจคอสังหาฯหมื่นลบ. เจาะกลุ่มต่างชาติ
TITLE มั่นใจผลงานครึ่งหลังปี 64 ฟื้น พร้อมขนโปรเจคอสังหาฯหมื่นลบ. เจาะกลุ่มต่างชาติ
TITLE มั่นใจผลงานครึ่งหลังปี 64 ฟื้น พร้อมขนโปรเจคอสังหาฯหมื่นลบ. เจาะกลุ่มต่างชาติ
1 มี.ค. 2564

นายศศิพงษ์ ปิ่นแก้ว ประธานเจ้าหน้าที่บริหารร่วม บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE เปิดเผยว่า แนวโน้มธุรกิจช่วงครึ่งปีหลัง 2564 ว่าสัญญานการฟื้นตัวของภาคการท่องเที่ยวจะดีขึ้นเรื่อยๆ เนื่องจากต่างชาติเริ่มเดินทางเข้ามาในประเทศได้บ้างแล้ว ซึ่งจะทำให้บรรยากาศเริ่มกลับมาคึกคักอีกครั้ง
“ปัจจุบันสามารถผลิตวัคซีน Covid -19 ได้แล้ว และเริ่มมีการฉีดให้กับประเทศต่างๆ ทั่วโลก รวมถึงประเทศไทยตามนโยบายภาครัฐ ซึ่งมาตรการ Lock Down ในปัจจุบันก็จะเริ่มผ่อนคลายมากยิ่งขึ้นส่งผลให้ ต่างชาติที่รอทำธุรกรรมด้านอสังหาฯกลับมาดำเนินการได้อีกครั้ง”  นายศศิพงษ์ กล่าว
ทั้งนี้ ผลการดำเนินงานที่ผ่านมาลดลงเนื่องจากมาตรการปิดประเทศทำให้ ต่างชาติที่เป็นลูกค้าหลักของ TITLE ไม่สามารถเข้ามาทำธุรกรรมในประเทศไทยได้ ซึ่งเป็นปัจจัยที่อยู่เหนือการควบคุม หากรัฐบาลเริ่มเปิดประเทศให้ต่างชาติเข้าไทยได้ ก็จะช่วยเพิ่มกำลังซื้อของธุรกิจอสังหาริมทรัพย์ ซึ่งจะเป็นผลดีกับ TITLE เนื่องจากมีลูกค้าต่างชาติเป็นกลุ่มเป้าหมายหลัก ขณะเดียวกันบริษัทฯได้มีการเตรียมความพร้อมการเปิดขายโครงการต่างๆ มูลค่ารวมกว่า 1 หมื่นล้านบาท
โดย TITLE มีโครงการThe Title Rawai Phase 5 (The Title V) มูลค่าโครงการโดยประมาณ 1,100 ล้านบาท และโครงการ The Title Naiyang Phase 3 (Halo 1) มูลค่าโครงการ ประมาณ 1,640 ล้านบาท  เพื่อรองรับการขายและการโอนกรรมสิทธิ์หากสถานการณ์ต่างๆคลี่คลาย รวมทั้งอยู่ระหว่างพิจารณาเปิดการขาย
ขณะที่บริษัทฯยังคงติดตามสถานการณ์การแพร่ระบาดของไวรัสโควิด-19 อย่างใกล้ชิด เพื่อประเมินผลและกำหนดแนวทางการบริหารจัดการในการเปิดตัวโครงการได้อย่างเหมาะสม พร้อมจัดโปรโมชั่น